12/04/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente número IN661A 7/2010

Resolución do 21 de febreiro de 2013, da Xefatura Territorial da Consellería de Economía e Industria da Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que iso implica, a aprobación do proxecto de execución, do proxecto sectorial de incidencia supramunicipal e do estudio de impacto ambiental referidos ao proxecto do parque eólico Santa Comba, nos concellos de A Baña, Santa Comba e Val do Dubra, na provincia da Coruña (Expte. IN661A-7/2010). En cumprimento do disposto na Lei 54/1997, do 27 de novembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Decreto 442/1990, do 13 de setembro, de avaliación de impacto ambiental para Galicia; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro, de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada por Eólica Galenova, S. L. para as instalación que se describen a continuación: Solicitante: EÓLICA GALENOVA S. L. Domicilio social: Avda. García Barbón, n.º 1. Vigo Denominación do proxecto: parque eólico Santa Comba Concellos afectados: A Baña, Santa Comba y Val do Dubra Potencia a instalar: 40 MW Presupuesto total: 41.520.356,28 € Localización do emprazamento (área de afección) Características técnicas das instalacións: • 14 aeroxeradores: 12 aeroxeradores Vestas V-112 de 3.000 kW de potencia nominal unitaria e 119 metros de fuste y 2 aeroxeradores Vestas V-90 de 2.000 kW de potencia nominal unitaria e 105 metros de fuste. • 14 centros de transformación de relación de transformación 0,69/30 kV, Dyn, en el caso de la V-90 y 0,69/30 kV, Dyn5, en el caso de la V-112, situados no interior do fuste de cada aeroxerador coa súa correspondiente aparellaxe de manobra e protección • 2 torres meteorolóxicas autoportantes de 119 m de altura, dotadas de sensores meteorolóxicos e cadro eléctrico para a recollida de información. • Liñas eléctricas soterradas de 30 kV de tensión nominal, instaladas directamente soterradas na gabia, para a interconexión dos centros de transformación 0,69/30 kV y 0,69/30 kV entre sí e coa subestación transformadora 30/132 kV. • Subestación transformadora coa parte de 132 kV instalada en intemperie e a de 30 kV interior, equipada co transformador de 40/50 MVA ONAN/ONAF e relación de transformación 30/132 KV, celas de media tensión 30 KV, transformador de servicios auxiliares e posición con batería de condensadores. Obxecto da información pública: – A autorización administrativa, a aprobación do proxecto de execución e a declaración de utilidade pública das instalacións. Esta declaración de utilidade pública levará implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. – O estudo de impacto ambiental. – O proxecto sectorial de incidencia supramunicipal. Relación de propietarios, bens e dereitos afectados: A relación concreta e individualizada dos propietarios, bens e dereitos afectados figura no anexo que se insire con esta resolución. O que se fai público para coñecemento xeral e dos propietarios dos predios e demais titulares afectados que non chegaron a un acordo coa entidade solicitante, e que figuran na relación do anexo desta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na Xefatura Territorial da Consellería de Economía e Industria da Coruña, sita no Edificio Administrativo Monelos, rúa Vicente Ferrer, n.º 2, 2.º andar 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación ou da notificación individual. Para idénticos efectos e no prazo de 30 días, que comezará a contar a partir do día seguinte ao da última publicación deste anuncio, o estudio de impacto ambiental correspondente ás instalacións do parque eólico Santa Comba poderase examinar nesta Xefatura Territorial de Economía e Industria da Coruña, así como nos concellos de A Baña, Santa Comba e Val do Dubra e na Xefatura Territorial da Consellería de Medio Ambiente, Territorio e Infraestruturas. Así mesmo poderase examinar o proxecto de execución e o proxecto sectorial de incidencia supramunicipal nos concellos de A Baña, Santa Comba e Val do Dubra e nas dependencias desta Xefatura Territorial da Consellería de Economía e Industria da Coruña. Unha vez finalizado o prazo, o expediente, xunto coas alegacións recibidas, achegarase á Dirección Xeral de Industria, Enerxía e Minas da Consellería de Economía e Industria. Esta publicación faise igualmente para os efectos do previsto no artigo 59.5 da Lei 30/1992, do 26 de novembro, de réxime xurídico das Administracións Públicas e do procedemento administrativo común, en relación cos interesados que sexan descoñecidos, ou cando se ignore o lugar ou o medio da notificación ou ben, se intentada a notificación, non se puidese realizar. As dilixencias relativas ao expediente entenderanse co Ministerio Fiscal nos supostos previstos no artigo 5 da Lei de 16 de decembro de 1954 de expropiación forzosa. A Coruña, 21 de febreiro de 2013. Susana Vázquez Romero Xefa territorial da Coruña ANEXO Relación de bens e dereitos afectados polo parque eólico de Santa Comba S. E.: corresponde a superficie de pleno dominio dos terreos afectados polas torres meteorolóxicas, zapatas (Zap.), plataformas (Plat.) e subestación (Set.). S. V.: corresponde a área de servidume de voo das pas dos aeroxeradores e está afectada pola prohibición de situar obstáculos de altura superior a 10 m. S. P.: corresponde a superficie de paso ocupada polas vías e polas zanxas que albergan o cableado, incluindo as cunetas, terrapléns e os demontes. O. T.: ocupación temporal dos terreos de necesaria ocupación durante un prazo de 18 meses.